|  |  |  |
| --- | --- | --- |
| **príloha 1_2s_small** | **MESTSKÉ ZASTUPITEĽSTVO MESTA BREZNA** | **Číslo poradia: 11.3** |
| **26. február 2024** | **Číslo spisu:**  MsÚ - XXXX |

**Schválenie realizácie investície a prijatia úveru na projekt „Kompostáreň Brezno“   
z Enviromentálneho fondu Slovenskej republiky v zmysle podmienok špecifikácie podpory formou úveru**

**Materiál obsahuje:**

1. Návrhy na uznesenie
2. Dôvodovú správu

**Materiál sa doručuje:**

1. Primátor mesta
2. Zástupca primátora mesta
3. Poslanci mestského zastupiteľstva
4. Hlavný kontrolór mesta Brezna
5. Prednosta mestského úradu
6. Vedúci odborov mestského úradu
7. Zapisovateľka

**Počet príloh: 0**

|  |  |
| --- | --- |
| Predkladá: JUDr. Tomáš Abel, PhD.  funkcia: primátor mesta Brezna | Podpis: |
| Vypracoval: Odbor riadenia projektov zastúpený vedúcou odboru Mgr. Miladou Šimkovičovou | Podpis: |

**MESTSKÉ ZASTUPITEĽSTVO MESTA BREZNA**

**26. február 2024**

**NÁVRH NA UZNESENIE**

**Číslo poradia: 11.3/A**

Schválenie realizácie investície mesta **„Kompostáreň Brezno“** formou úveru z Enviromentálneho fondu Slovenskej republiky

**Mestské zastupiteľstvo mesta Brezna**

**Schvaľuje**

realizáciu investície **„Kompostáreň Brezno“** zameranej na revitalizáciu zelenej   
**601.534,33 Eur** v zmysle podmienok špecifikácie Environmentálneho fondu

**MESTSKÉ ZASTUPITEĽSTVO MESTA BREZNA**

**26. február 2024**

**NÁVRH NA UZNESENIE**

**Číslo poradia: 11.3/B**

Schválenie prijatia úveru od Enviromentálneho fondu Slovenskej republiky na financovanie investície **„Kompostáreň Brezno“**

**Mestské zastupiteľstvo mesta Brezna**

**Schvaľuje**

prijatie úveru od Environmentálneho fondu **vo výške 601.534,33 Eur** zabezpečeného blankozmenkou na financovanie investície **„Kompostáreň Brezno“** v zmysle podmienok špecifikácie podpory formou úveru pre obce a VÚC s dobou splácania 20 rokov.

**MESTSKÉ ZASTUPITEĽSTVO MESTA BREZNA**

**26. február 2024**

**dôvodová správa**

**Číslo poradia: 11.3/A/B**

**Schválenie realizácie investície a prijatia úveru na projekt „Kompostáreň Brezno“ z Enviromentálneho fondu Slovenskej republiky v zmysle podmienok špecifikácie podpory formou úveru**

Mesto podáva žiadosť na Eviromentálny fond, aby získalo vo forme úveru (refundácia) finančné prostriedky na 5 % spolufinancovanie na realizáciu projektu „**Kompostáreň Brezno“** a na vyfinancovanie neoprávnených výdavkov (naviac práce).

**Východiskový stav:**

Mesto prevádzkuje vlastnú kompostáreň s kapacitou 3 500 t /rok na parcele č. 3595/5 v k.ú. mesta Brezna na Mostárenskej ulici, prostredníctvom svojej príspevkovej organizácie TS Brezno. Vykonáva zber biologicky rozložiteľného odpadu z údržby mestskej zelene (tráva, lístie, konáre, zemina). Súhlas na prevádzkovanie zariadenia na zhodnocovanie odpadov je časovo obmedzený do 20.11.2023, nakoľko v danej lokalite je odsúhlasený nový investičný zámer (podpísaná zmluva o budúcej kúpnej zmluve na pozemky pod existujúcou kompostárňou) a činnosť existujúcej kompostárne bude ukončená.

Predmetom nového projektu je zvýšenie miery celkového zhodnocovania odpadov v meste Brezno prostredníctvom vybudovania nového zariadenia na zhodnocovanie biologicky rozložiteľného odpadu umožňujúceho aj zhodnocovanie biologicky rozložiteľných kuchynských odpadov z domácností. V kompostárni bude zhodnocovaný aj zelený odpad z údržby verejnej zelene a zo záhrad obyvateľov mesta Brezno v súlade s legislatívnymi ustanoveniami Slovenskej republiky a smernicami Európskej únie.

Uvedené je hlavným dôvodom, prečo sa mesto rozhodlo hľadať novú lokalitu na vybudovanie novej modernej kompostárne.

Projekt „Kompostáreň Brezno“ podporený Ministerstvom životného prostredia SR začalo mesto realizovať v roku 2022 v súlade so Zmluvou o poskytnutí NFP, na základe ktorej získalo nenávratný finančný príspevok vo výške 2.457.752,89 Eur. V rámci projektu mesto z poskytnutých nenávratných finančných prostriedkov zakúpilo potrebné technologické zariadenia a v minulom roku predložilo poslancom na schválenie prijatie úveru na pokrytie 5%-tného spolufinancovania na nákup týchto zariadení vo výške 24.857,40 Eur.

Na stavebnú časť mesto po vysúťažení zhotoviteľa diela uzatvorilo zmluvu o dielo so zhotoviteľom Cronson s.r.o. Ludanice. Cena za zhotovenie diela bola stanovená na základe rozpočtu – výkaz výmer vo výške 2.322.714,49 Eur. Z dôvodu nutných naviac prác sa táto cena po úprave rozpočtu mení na sumu vo výške 2.482.556,62 Eur, to znamená že po úprave rozpočtu sa cena diela navyšuje o 159.842,12 Eur.

V súčasnosti zhotoviteľ realizuje stavebnú časť kompostárne s termínom ukončenia do júna 2024. Počas realizácie došlo k nutným zmenám technologických postupov, ktoré boli prerokované so zhotoviteľom, zástupcami mesta a stavebným dozorom zastupujúcim mesto Brezno. Zmeny si vyžiadali navýšenie ceny diela, preto predkladáme poslancom MsZ na schválenie ďalšej realizácie projektu formou úveru a prijatie úveru na pokrytie 5% spolufinancovania stavebnej časti kompostárne a na pokrytie naviac prác, ktoré je nevyhnutné zrealizovať, aby mohla byť stavba dokončená a skolaudovaná.

**Prepočet:**

1. Celkové oprávnené výdavky projektu uvedené v Zmluve o poskytnutí NFP: 2.499.908,31 Eur (zariadenia + stavebné práce)
2. **Stavebné práce**

* Celková cena **stavebných prác** na základe schválenej zmeny [[1]](#footnote-1)= 2.002.760,30 Eur
  + z toho NFP vo výške 95 % = 1 902 622,29 Eur
  + spolufinancovanie mesta vo výške 5 % = **100.138,02 Eur**
  + **Cena stavebných prác po ukončení VO =** 2.322.714,49 Eur
* **Cena stavebných prác navýšená po VO o** **319.954,19 Eur**
* **Neoprávnené výdavky -naviac práce** hradené z vlastných

zdrojov mesta **159.842,12 Eur**

1. **Výška nákladov na stavebný dozor** na základe mandátnej zmluvy = **21.600,00 Eur**

Bude hradené z vlastných zdrojov mesta

-----------------------------------------------------

**Predmet úveru celkom: 601.534,33 Eur**

1. O zmenu mesto požiadalo z dôvodu úspory finančných prostriedkov na jednotlivých zákazkách (nákup technických zariadení) na základe ukončených verejných obstarávaní [↑](#footnote-ref-1)